หนังตาบวม เราต้องประคบร้อนหรือเย็นค่ะเพื่อลดบวมค่ะ
สวัสดีค่ะ สาเหตุของหนังตาบวมที่พบบ่อย ได้แก่1.ภูมิแพ้อาจเกิดจากแพ้ฝุ่น แพ้อาหารทะเล แพ้เกสรดอกไม้ ทำให้ตาบวมได้ โดยในคนที่เป็นภูมิแพ้นั้นมักจะมีอาการตาบวมในตอนเช้า2.การทำงานของไตบกพร่อง หรือมีภาวะหัวใจวาย ทำให้เกิดการบวมบริเวณต่าง ๆ ของร่างกาย เช่น ในตอนเช้าจะบวมที่หน้า ตอนเย็นบวมที่ขา หรือตอนนอนหน้าบวม ตาบวม3.อาจเป็นธรรมชาติของคน ๆ นั้นที่ตาบวมง่าย4. ปัจจัยอื่น ๆ ที่ทำให้เกิดอาการตาบวม เช่น การนอนดึก การร้องไห้ หรืออุบัติเหตุโดนกระแทกที่เปลือกตา เป็นต้นดังนั้นเราต้องรู้สาเหตุที่แท้จริงก่อนค่ะ จึงจะสามารถรักษาให้ตรงจุดได้ เช่น ถ้าเกิดจากเป็นภูมิแพ้ ต้องหลีกเลี่ยงสิ่งที่ทำให้เราแพ้ค่ะ และใช้ยาแก้แพ้แบบทานร่วมด้วย หากเป็นสาเหตุของโรคไต หรือโรคหัวใจ อันนี้ต้องปรึกษาแพทย์ผู้เชี่ยวชาญเฉพาะทางค่ะ หากเป็นผลการถูกกกระแทกที่เปลือกตา ในช่วง 48 ชั่วโมงแรกควรประคบเปลือกตาด้วยความเย็น หลังจากนั้นหากยังบวมอยู่ ให้ใช้น้ำอุ่นประคบต่อค่ะหากเป็นธรรมชาติของคนที่เปลือกตาบวมง่าย ก็สามารถใช้การประคบเย็นได้เช่นเดียวกันค่ะซึ่งความเย็นจะดึงน้ำกลับเข้าสู่เส้นเลือด ทำให้อาการบวมลดลงได้ส่วนข้อมูลที่ว่า ให้ใช้แตงกวาแช่เย็นหั่นเป็นแว่น ๆ วางที่เปลือกตา หรือนำถุงชาที่ชงรับประทานแล้วไปแช่เย็นแล้วนำถุงชานั้นมาวางทาบบนเปลือกตา หลักสำคัญก็คือ เป็นการใช้ความเย็นลดอาการบวมจากเปลือกตานั่นเอง